ระเบียบกรมการขนส่งทางบกระเบียบกรมการขนส่งทางบกว่าด้วยการอบรมและทดสอบผู้ขอรับใบอนุญาตขับรถตามกฎหมายว่าด้วยรถยนต์พ.ศ.๒๕๔๗ อาศัยอำนาจตามความในข้อ๑๒ แห่งกฎกระทรวงกำหนดหลักเกณฑ์ วิธีการ และเงื่อนไขในการขอและการออกใบอนุญาตขับรถและการขอต่ออายุและการอนุญาตให้ต่ออายุใบอนุญาตขับรถ พ.ศ. ๒๕๔๖ออกตามความในพระราชบัญญัติรถยนต์ พ.ศ. ๒๕๒๒ กรมการขนส่งทางบกจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการอบรมและทดสอบผู้ขอรับใบอนุญาตขับรถ ตามกฎหมายว่าด้วยรถยนต์ พ.ศ. ๒๕๔๗ข้อ ๒[๑] ระเบียบนี้ให้ใช้บังคับตั้งแต่วันที่ ๑สิงหาคม ๒๕๔๗ เป็นต้นไปข้อ ๓ ให้ยกเลิกระเบียบกรมการขนส่งทางบกว่าด้วยหลักสูตรการให้การอบรมและการรับรองการผ่านการอบรมและจบหลักสูตรการอบรมแก่ผู้ประสงค์จะขอรับใบอนุญาตขับรถตามกฎหมายว่าด้วยรถยนต์ พ.ศ. ๒๕๔๓ ลงวันที่ ๓๐ มีนาคม ๒๕๔๓ข้อ ๔ บรรดาระเบียบ ข้อบังคับ หรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้หมวด๑บททั่วไป ข้อ ๖ ผู้ขอรับใบอนุญาตขับรถหรือผู้ขอต่ออายุใบอนุญาตขับรถตามกฎหมายว่าด้วยรถยนต์ต้องผ่านการอบรมความรู้เกี่ยวกับการขับรถและความรู้ในข้อบังคับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบกและการทดสอบสมรรถภาพของร่างกาย ตามที่กำหนดในระเบียบนี้ข้อ ๗ ผู้ขอรับใบอนุญาตขับรถ จะต้องปฏิบัติตนในระหว่างที่เข้ารับการอบรมหรือทดสอบดังนี้(๑)ต้องแต่งกายสุภาพเรียบร้อย(๒)ต้องเข้าและออกจากห้องอบรมตามเวลา(๓) ไม่ส่งเสียงดังแสดงกิริยาหรือวาจาเสียดสี ดูหมิ่น ก้าวร้าว หรือกระทำการใดๆอันเป็นการรบกวนผู้อื่น(๔) ไม่กระทำการใดๆอันเป็นเหตุให้อุปกรณ์หรือสื่อต่างๆ ที่ใช้ในการอบรมหรือทดสอบชำรุดเสียหายและหากเกิดความเสียหายด้วยเหตุประการใดๆ ก็ตามให้ชดใช้ค่าเสียหายที่เกิดขึ้น(๕) ไม่สูบบุหรี่รับประทานอาหาร หรือดื่มเครื่องดื่ม ดื่มสุราหรือของมึนเมาหรือยาเสพติดให้โทษและวัตถุที่ออกฤทธิ์ต่อจิตและประสาทหรือมีอาการมึนเมาหมวด๒การอบรม ข้อ ๘ผู้ขอรับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราว ใบอนุญาตขับรถจักรยานยนต์ชั่วคราวใบอนุญาตขับรถบดถนน ใบอนุญาตขับรถแทรกเตอร์และใบอนุญาตขับรถใช้งานเกษตรกรรมหรือใบอนุญาตชนิดอื่น ต้องผ่านการอบรมตามหลักสูตรดังนี้วิชาระยะเวลาอบรม(๑) กฎหมายที่เกี่ยวข้อง (กฎหมายว่าด้วยรถยนต์ กฎหมายว่าด้วยทางหลวง และกฎหมายว่าด้วยการจราจรทางบก)(๒) การขับรถอย่างปลอดภัย(๓) มารยาทในการขับรถ๒ ชั่วโมงข้อ ๙ ผู้ขอรับใบอนุญาตขับรถยนต์สาธารณะหรือใบอนุญาตขับรถยนต์สามล้อสาธารณะ ต้องผ่านการอบรมตามหลักสูตร ดังนี้วิชาระยะเวลาอบรม(๑) กฎหมาย ระเบียบ และประกาศของทางราชการที่เกี่ยวข้องกับการขับรถยนต์สาธารณะหรือรถยนต์สามล้อสาธารณะ(๒) มารยาทสำหรับผู้ขับรถสาธารณะ(๓) กฎหมายจราจรที่ควรทราบ(๔) เทคนิคการขับรถอย่างปลอดภัย(๕) สถานที่สำคัญและแหล่งท่องเที่ยวภายในจังหวัด๕ ชั่วโมงข้อ ๑๐ ผู้ที่ได้รับใบอนุญาตเป็นผู้ขับรถตามกฎหมายว่าด้วยการขนส่งทางบกที่มีความประสงค์จะขอรับบัตรประจำตัวผู้ขับรถยนต์สาธารณะหรือรถยนต์สามล้อสาธารณะต้องผ่านการอบรมตามหลักสูตรในข้อ ๙ข้อ ๑๑ ผู้ขอต่ออายุใบอนุญาตขับรถยนต์ส่วนบุคคลใบอนุญาตขับรถยนต์สามล้อส่วนบุคคล และใบอนุญาตขับรถจักรยานยนต์ (เมื่อครบ ๕ ปี)ต้องผ่านการอบรมตามหลักสูตร ดังนี้วิชาระยะเวลาอบรม(๑) การขับรถอย่างปลอดภัย หรือ(๒) มารยาทในการขับรถ๑ ชั่วโมงข้อ ๑๒ ผู้ขอต่ออายุใบอนุญาตขับรถยนต์สาธารณะหรือใบอนุญาตขับรถยนต์สามล้อสาธารณะ ต้องผ่านการอบรมตามหลักสูตร ดังนี้วิชาระยะเวลาอบรม(๑) การขับรถอย่างปลอดภัย หรือ(๒) มารยาทในการขับรถ หรือ(๓) สถานที่ท่องเที่ยว เส้นทางการเดินรถและสถานที่สำคัญในจังหวัด หรือภาษาอังกฤษ๑ ชั่วโมงข้อ ๑๓ผู้ขอดำเนินการเกี่ยวกับใบอนุญาตขับรถซึ่งมีหลักฐานดังที่ระบุไว้ในภาคผนวก๑ถือว่าได้ผ่านการอบรมความรู้เกี่ยวกับการขับรถและมารยาทในการขับรถตามระเบียบนี้แล้วโดยให้จัดทำหลักฐานการรับรองโดยใช้ข้อความว่า รับรองว่าผ่านการอบรมและจบหลักสูตรการอบรมแล้วและให้เจ้าหน้าที่ผู้รับผิดชอบลงนามกำกับไว้หมวด๓การทดสอบ ข้อ ๑๔ การทดสอบตามระเบียบนี้ หมายความว่าการทดสอบความรู้ความสามารถในการขับรถและความรู้ในข้อบังคับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบก และการทดสอบสมรรถภาพของร่างกายและความรู้อื่นๆที่เกี่ยวข้องกับการขับรถสาธารณะข้อ ๑๕ ผู้ขอดำเนินการเกี่ยวกับใบอนุญาตขับรถดังต่อไปนี้ ต้องผ่านการทดสอบความรู้ความสามารถในการขับรถและความรู้ในข้อบังคับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบกและการทดสอบสมรรถภาพของร่างกายคือ(๑)การออกใบอนุญาตขับรถใหม่ทุกชนิด ยกเว้นใบอนุญาตขับรถระหว่างประเทศสำหรับรถยนต์ส่วนบุคคลหรือรถจักรยานยนต์(๒)การต่ออายุใบอนุญาตขับรถทุกชนิด(๓)การย้ายใบอนุญาตขับรถยนต์สาธารณะและรถยนต์สามล้อสาธารณะเข้าข้อ ๑๖ เพื่อความเหมาะสม การทดสอบตามข้อ ๑๔ให้ดำเนินการตามลำดับ ดังนี้(๑)การทดสอบสมรรถภาพของร่างกาย(๒) การทดสอบข้อเขียน(๓) การทดสอบขับรถผู้ที่ผ่านการทดสอบสมรรถภาพของร่างกายตาม(๑) แล้ว ให้เข้ารับการทดสอบข้อเขียนตาม (๒) และเมื่อผ่านการทดสอบข้อเขียนแล้วให้เข้ารับการทดสอบขับรถตาม (๓)ส่วนที่๑การทดสอบสมรรถภาพของร่างกาย ข้อ ๑๗ การทดสอบสมรรถภาพของร่างกาย หมายความว่าการทดสอบปฏิกิริยา และการทดสอบสายตาข้อ ๑๘ การทดสอบปฏิกิริยาให้ทดสอบความสามารถในการใช้เบรกเท้ารวม ๓ ครั้งหากสามารถเหยียบเบรกได้ในระยะเวลาน้อยกว่าหรือเท่ากับ ๐.๗๕ วินาที สองในสามครั้งให้ถือว่าผ่านการทดสอบข้อ ๑๙ ในการทดสอบสายตา ให้ดำเนินการ ดังนี้(๑)การทดสอบสายตาทางกว้าง ถ้าผู้เข้ารับการทดสอบสามารถมองเห็นทั้งด้านซ้ายและด้านขวาเป็นมุมกว้างข้างละ ๗๕ องศา สองในสามครั้ง ให้ถือว่าผ่านการทดสอบ(๒) การทดสอบสายตาทางลึกให้ทดสอบการมองเห็นในระยะ ๒.๕๐ ๓.๕๐ เมตร รวม ๓ ครั้งหากผลการทดสอบห่างจุดที่กำหนดไม่เกินกว่า ๑ นิ้ว สองในสามครั้งให้ถือว่าผ่านการทดสอบ(๓)การทดสอบสายตาบอดสี ให้ผู้เข้ารับการทดสอบดูสีเขียว สีแดง และสีเหลืองจากเครื่องทดสอบหรือแผ่นภาพทดสอบที่กรมการขนส่งทางบกกำหนดหรือเห็นชอบโดยให้ผู้เข้ารับการทดสอบอยู่ห่างจากแผ่นภาพทดสอบในระดับสายตาระยะไม่น้อยกว่า ๓เมตร แล้วให้ผู้เข้ารับการทดสอบอ่านสีตามที่เจ้าหน้าที่กำหนดสีละ ๓ ครั้งหากอ่านได้ถูกต้องสองในสามครั้ง ให้ถือว่าผ่านการทดสอบข้อ ๒๐ ในกรณีที่ผู้เข้ารับการทดสอบสมรรถภาพของร่างกายแล้วปรากฏว่าไม่ผ่านการทดสอบปฏิกิริยาการทดสอบสายตาทางกว้าง สายตาทางลึก และสายตาบอดสีให้มีสิทธิสอบแก้ตัวเฉพาะส่วนที่ทดสอบไม่ผ่านได้อีกหนึ่งครั้งในวันนั้นหากยังไม่ผ่านการทดสอบอีกให้มาทำการทดสอบแก้ตัวใหม่ในวันทำการถัดไปนับแต่วันที่สอบไม่ผ่าน แต่ไม่เกิน ๙๐วัน และหากพ้นกำหนด ๙๐ วัน นับแต่วันที่ทดสอบไม่ผ่านครั้งแรกต้องยื่นคำขอรับใบอนุญาตขับรถใหม่ส่วนที่๒การทดสอบข้อเขียน ข้อ ๒๑ให้ผู้เข้ารับการทดสอบข้อเขียนลงลายมือชื่อ วัน เดือน ปีที่เข้ารับการทดสอบลงในสมุดทะเบียนคุมข้อ ๒๒ให้ผู้เข้ารับการทดสอบข้อเขียนทดสอบความรู้เกี่ยวกับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบก ตามแบบทดสอบและวัดผลที่กรมการขนส่งทางบกกำหนดข้อ ๒๓ในกรณีที่ผู้เข้ารับการทดสอบอ่านและเขียนหนังสือไทยไม่ได้ให้ผู้ดำเนินการทดสอบอ่านคำถามให้ผู้เข้ารับการทดสอบฟังแล้วให้ผู้เข้ารับการทดสอบตอบด้วยปากเปล่าและทำเครื่องหมายลงในกระดาษคำตอบด้วยตนเองและให้ผู้ดำเนินการทดสอบบันทึกในกระดาษคำตอบว่า สอบปากเปล่าพร้อมทั้งลงนามกำกับไว้เป็นหลักฐานข้อ ๒๔ เมื่อเสร็จสิ้นการทดสอบให้รีบตรวจคำตอบและแจ้งผลการทดสอบให้ทราบโดยเร็วถ้าผู้ใดไม่ผ่านการทดสอบให้ทดสอบแก้ตัวได้อีกหนึ่งครั้งในวันนั้น หากการทดสอบแก้ตัวยังไม่ผ่านการทดสอบอีกให้ออกใบนัดมาทำการทดสอบแก้ตัวใหม่ในวันทำการถัดไป นับแต่วันที่สอบไม่ผ่านแต่ไม่เกิน ๙๐ วัน เว้นแต่มีเหตุอันสมควรให้นายทะเบียนมีอำนาจพิจารณาให้ทดสอบแก้ตัวก่อนระยะเวลาที่กำหนดดังกล่าวได้เป็นการเฉพาะรายและหากพ้นกำหนด ๙๐ วันนับแต่วันที่ทดสอบไม่ผ่านครั้งแรกต้องยื่นคำขอรับใบอนุญาตขับรถใหม่ส่วนที่๓การทดสอบขับรถ ข้อ ๒๕ ให้ผู้เข้ารับการทดสอบขับรถลงลายมือชื่อวัน เดือน ปี ที่เข้ารับการทดสอบลงในสมุดทะเบียนคุมข้อ ๒๖ ผู้เข้ารับการทดสอบต้องปฏิบัติ ดังนี้(๑)การทดสอบขับรถยนต์ต้องคาดเข็มขัดนิรภัยเว้นแต่เป็นรถยนต์ที่มิได้มีการติดตั้งเข็มขัดนิรภัยตามที่กฎหมายกำหนด(๒)การทดสอบขับรถจักรยานยนต์ต้องสวมหมวกนิรภัยข้อ ๒๗ การทดสอบการขับรถยนต์หรือรถยนต์สามล้อให้ใช้ท่าทดสอบและใช้หลักเกณฑ์ วิธีการทดสอบและวัดผล ดังต่อไปนี้(๑)ท่าที่ใช้ในการทดสอบท่าที่ ๑ การขับรถเดินหน้าและหยุดรถเทียบทางเข้าท่าที่ ๒ การขับรถเดินหน้าและถอยหลังในทางตรงท่าที่ ๓การขับรถถอยหลังเข้าจอดและออกจากช่องว่างด้านซ้ายท่าที่ ๔ การหยุดรถและออกรถบนทางลาดท่าที่ ๕ การกลับรถท่าที่ ๖การขับรถเดินหน้าเข้าจอดในช่องที่เป็นมุมฉากการทดสอบขับรถให้ทดสอบรวม๓ ท่า คือ ท่าที่ ๑ และท่าที่ ๒ เป็นท่าบังคับ และเลือกทดสอบอีก ๑ ท่าตามความเหมาะสมของสนามทดสอบแต่ละแห่ง ยกเว้นรถเกียร์อัตโนมัติ ไม่ใช้ท่าที่ ๔(๒)หลักเกณฑ์และวิธีการวัดผลแต่ละท่าให้เป็นไป ดังนี้ท่าที่ ๑การขับรถเดินหน้าและหยุดรถเทียบทางเท้า(ก)ผู้เข้ารับการทดสอบต้องขับรถเดินหน้าตั้งแต่เริ่มขับรถอย่างต่อเนื่องไปจนถึงจุดทดสอบที่กำหนดให้หยุดรถโดยให้หยุดรถได้เพียงครั้งเดียว ณ จุดที่กำหนดให้หยุดเท่านั้น(ข)ด้านซ้ายของรถต้องขนานขอบทางและห่างจากขอบทางไม่เกิน ๒๕ เซนติเมตร(ค)กันชนหน้าหรือล้อหน้าสุดหรือขอบล้อสำหรับรถที่ไม่มีกันชนหน้าต้องไม่ล้ำเกินจุดหยุดรถข้างทางและต้องอยู่ห่างจากจุดหยุดรถนั้นไม่เกิน๑ เมตร(ง) ต้องไม่ขับรถปีนทางเท้าหรือขอบทางท่าที่ ๒การขับรถเดินหน้าและถอยหลังในทางตรง ให้เลือกทดสอบแบบใดแบบหนึ่ง ดังนี้แบบที่ ๑(ก)ให้ขับรถเดินหน้าและถอยหลังออกโดยตลอดช่องเดินรถ ซึ่งประกอบด้วยหลักที่ตั้งไว้ในแนวตรงขนานกัน ๒ แถว มีความยาวประมาณ ๑๐ ๑๒เมตร หลักแต่ละหลักในแถวเดียวกันมีระยะห่าง ๑.๕ เมตรส่วนความกว้างของช่องเดินรถเท่ากับความกว้างสุดของตัวรถรวมกระจกมองข้างบวกเพิ่มอีก๐.๕ เมตร(ข)ต้องไม่ขับรถชนหรือเบียดหลัก(ค)ให้ขับรถเดินหน้าและถอยหลังได้เพียงครั้งเดียว(ง)เครื่องยนต์ต้องไม่ดับแบบที่ ๒(ก)ให้ขับรถเดินหน้าและถอยหลังออกโดยตลอดช่องเดินรถ ซึ่งมีขนาดความกว้าง ๒.๕ เมตร ยาว๑๐ ๑๒ เมตร เ ป็นระยะคงที่ใช้กับรถทุกขนาด(ข)ล้อรถต้องไม่ทับเส้น หรือไม่ชนหรือเบียดหลัก(ค)ให้ขับรถเดินหน้าและถอยหลังได้เพียงครั้งเดียว(ง)เครื่องยนต์ต้องไม่ดับท่าที่ ๓การขับรถถอยหลังเข้าจอดและออกจากช่องว่างด้านซ้าย(ก)ให้ขับรถถอยหลังเข้าจอดในช่องว่างด้านซ้ายซึ่งประกอบด้วยหลักไม่น้อยกว่า ๙ หลักเป็นช่องกว้างเท่ากับความกว้างของรถรวมกระจกมองข้างบวกเพิ่มข้างละ ๐.๕ เมตรความยาวของช่องจอดเท่ากับความยาวของตัวรถบวกเพิ่มอีก ๒.๕ เมตร(ข) ตั้งแต่เริ่มเข้าเกียร์ขับรถถอยหลังเข้าจอดจนกระทั่งขับออกจากช่องว่างด้านซ้ายต้องเข้าเกียร์หรือเปลี่ยนเกียร์ไม่เกิน๗ ครั้ง(ค)ต้องไม่ชนหรือเบียดหลัก(ง)ตัวรถต้องขนานกับขอบทางหรือหลักด้านซ้ายและล้อรถต้องไม่ทับเส้นแบ่งช่องทางท่าที่ ๔การหยุดรถและออกรถบนทางลาด (สำหรับรถเกียร์ธรรมดา)(ก)ให้ขับรถขึ้นเนินหรือสะพานโค้งแล้วหยุดรถบนเชิงลาดของเนินหรือสะพานโค้งนั้นโดยให้กันชนหน้าอยู่ที่จุดหยุดรถแล้วออกรถข้ามเนินหรือสะพานโค้งนั้นไปโดยปลอดภัย(ข)ต้องไม่ขับรถในลักษณะที่อาจเกิดอันตรายหรือเป็นเหตุให้ตัวรถเคลื่อนถอยจากจุดที่หยุดเกินกว่า๑ เมตร(ค) เครื่องดับไม่เกิน๒ ครั้งท่าที่ ๕ การกลับรถ(ก)ให้กลับรถในช่องเดินรถซึ่งประกอบด้วย หลักที่ตั้งไว้ขนานกัน ๒ แถว มีความยาวประมาณ๑๐ ๑๒ เมตร หลักในแต่ละแถวห่างกัน ๑.๕ เมตรส่วนความกว้างของช่องเดินรถเท่ากับความยาวของรถบวกเพิ่มอีก ๒ เมตร(ข)ต้องไม่ขับรถชนหรือเบียดหลัก(ค)ตั้งแต่เริ่มขับรถเพื่อกลับรถจนกระทั่งกลับรถแล้วเสร็จต้องเปลี่ยนเกียร์ไม่เกิน ๗ครั้งท่าที่ ๖การขับรถเดินหน้าเข้าจอดในช่องที่เป็นมุมฉาก (สำหรับรถเกียร์อัตโนมัติ)(ก)ให้ผู้เข้ารับการทดสอบขับรถจากจุดเริ่มต้นให้ขับเดินหน้าเข้าไปในช่องจอดที่เป็นมุมฉากซึ่งประกอบด้วย หลักที่ตั้งเป็นแนวทดสอบ ๒ แถวขนานกันเป็นช่องเดินรถกว้าง ๘ เมตรยาวประมาณ ๑๐ ๒๐ เมตร และหลักอีก ๒ แถวที่ตั้งเป็นแนวช่องจอดที่เป็นมุมฉากกับช่องเดินรถที่มีความกว้างเท่ากับความกว้างของตัวรถรวมกับกระจกมองข้างบวกเพิ่มอีกข้างละ๑ เมตร ความยาวเท่ากับความยาวของตัวรถบวกเพิ่มอีก ๑ เมตร(ข)ต้องไม่ขับรถชนหรือเบียดหลัก(ค)ให้ขับรถเดินหน้าเข้าช่องจอดได้เพียงครั้งเดียว(ง)ตัวรถต้องขนานกับขอบทางหรือหลักทั้งสองด้านข้อ ๒๘ การทดสอบขับรถแทรกเตอร์ รถบดถนน และรถที่ใช้ในงานเกษตรกรรมให้ใช้ท่าทดสอบท่าที่ ๑ และท่าที่ ๒ข้อ ๒๙ การทดสอบขับรถจักรยานยนต์ ให้ใช้ท่าทดสอบและใช้หลักเกณฑ์วิธีการทดสอบและวัดผล ดังต่อไปนี้(๑)ท่าที่ใช้ในการทดสอบท่าที่ ๑ การขับรถโดยปฏิบัติตามเครื่องหมายจราจรท่าที่ ๒ การขับรถทรงตัวบนทางแคบท่าที่ ๓ การขับรถผ่านทางโค้งรัศมีแคบรูปตัวแซดท่าที่ ๔การขับรถผ่านทางโค้งซ้ายและโค้งขวารูปตัวเอสท่าที่ ๕ การขับรถหลบหลักสิ่งกีดขวางการทดสอบขับรถจักรยานยนต์ให้ทดสอบรวม๓ ท่า คือ ท่าที่ ๑ เป็นท่าบังคับ และเลือกทดสอบอีก ๒ ท่าตามความเหมาะสมของสนามทดสอบ(๒)หลักเกณฑ์และวิธีการทดสอบและวัดผลแต่ละท่า ให้เป็นไป ดังนี้ท่าที่ ๑การขับรถโดยปฏิบัติตามเครื่องหมายจราจร(ก)ให้ผู้เข้ารับการทดสอบขับรถโดยปฏิบัติตามเครื่องหมายจราจรไม่น้อยกว่า ๕เครื่องหมาย ดังนี้๑)เครื่องหมายป้ายหยุด๒)เครื่องหมายห้ามเลี้ยวซ้ายหรือห้ามเลี้ยวขวา๓)เครื่องหมายให้เลี้ยวซ้ายหรือให้เลี้ยวขวา๔)เครื่องหมายห้ามหยุดรถ๕)เครื่องหมายห้ามเข้า(ข)ต้องให้สัญญาณไฟตามจุดต่างๆ ได้ถูกต้องทุกแห่ง ดังนี้๑)ให้สัญญาณไฟเมื่อจะเลี้ยวขวา๒)ให้สัญญาณไฟเมื่อจะเลี้ยวซ้าย๓)ให้สัญญาณไฟเมื่อจะหยุดรถท่าที่ ๒การขับรถทรงตัวบนทางแคบ(ก)ให้ผู้เข้ารับการทดสอบ๑)ขับขี่โดยทรงตัวบนอุปกรณ์ที่ใช้ไม้กระดานกว้าง ๓๐ เซนติเมตร ยาว ๑๕ เมตรหรือใช้คอนกรีตเทเป็นแนวเส้นตรงตามขนาดดังกล่าวให้สูงประมาณ ๒ ๓ เซนติเมตร โดยให้กำหนดจุดเริ่มต้นและจุดสิ้นสุดห่างจากไม้กระดานหรือแนวคอนกรีต ๘เมตร๒) ต้องขับขี่ตาม ก)โดยขับผ่านตลอดตั้งแต่ต้นจนจบใช้เวลาไม่น้อยกว่า ๑๐ วินาทีและเริ่มนับเวลาเมื่อล้อหลังขึ้นอยู่บนอุปกรณ์และสิ้นสุดเมื่อล้อหน้าลงจากอุปกรณ์(ข)ในระหว่างขับต้องปฏิบัติ ดังนี้-เท้าต้องไม่หลุดจากที่พักเท้า- ล้อต้องไม่ตกหรือลื่นไถลจากอุปกรณ์-ใช้ความเร็วอย่างเหมาะสม-เครื่องต้องไม่ดับระหว่างทดสอบท่าที่ ๓การขับรถผ่านทางโค้งรัศมีแคบรูปตัวแซด ให้ปฏิบัติ ดังนี้(ก)ให้ผู้เข้ารับการทดสอบขับรถในทางโค้งรัศมีแคบที่ใช้หลักหรือกรวยหรือใช้คอนกรีตเทเป็นรูปตัวแซด(Z) ที่มีช่องเดินรถกว้าง ๒ เมตร กรวยหรือหลักห่างกัน ๑.๕เมตร ฐานบนและฐานล่างของตัวแซด (Z) ยาว ๕ เมตรความยาวระหว่างฐานบนและฐานล่างของตัวแซด (Z) ยาว๑๖ เมตร(ข) ให้ขับรถช้าใช้เกียร์ต่ำและสามารถควบคุมรถขับเลี้ยวขวาและเลี้ยวซ้ายไปได้ตลอดห้ามลื่นไถลหรือรถล้ม(ค) ไม่ชนกรวยหรือหลัก(ง)เครื่องยนต์ต้องไม่ดับ(จ) ไม่ใช้เท้าแตะพื้นท่าที่ ๔การขับรถผ่านทางโค้งซ้ายและโค้งขวารูปตัวเอส(ก)ให้ผู้เข้ารับการทดสอบขับรถผ่านทางโค้งซ้ายและโค้งขวาที่ใช้หลักหรือกรวยหรือใช้คอนกรีตเทเป็นรูปตัวเอส(S) ที่มีช่องทางเดินรถกว้าง ๒ เมตร ยาว ๑๗ เมตร กรวยหรือหลักห่างกัน๑ เมตร(ข)ให้สามารถควบคุมรถผ่านไปได้ตลอด โดยรถไม่เสียหลักลื่นไถลหรือล้ม(ค) ไม่ชนกรวยหรือหลัก(ง)เครื่องยนต์ต้องไม่ดับ(จ) ไม่ใช้เท้าแตะพื้นท่าที่ ๕การขับรถหลบหลีกสิ่งกีดขวาง ให้ปฏิบัติ ดังนี้(ก)ให้ผู้เข้ารับการทดสอบขับขี่ด้วยความเร็วที่ ๒๐ ๓๐กิโลเมตรต่อชั่วโมงขับรถหลบหลีกกรวยยางที่ตั้งไว้สำหรับทดสอบไปทางด้านซ้ายและด้านขวาในลักษณะสลับฟันปลาซึ่งกรวยยางดังกล่าวให้ตั้งบนพื้นที่ที่มีความกว้าง๓.๕ เมตร จำนวน ๕ หลักเป็นเส้นตรงบริเวณกึ่งกลางของพื้นที่ที่ใช้ทำการทดสอบโดยให้กรวยยางแต่ละอันมีระยะห่าง๕ เมตร โดยให้จุดเริ่มต้นและจุดสิ้นสุดมีระยะห่างจากกรวยยาง จำนวน ๘ เมตร(ข)ในระหว่างขับรถต้องสามารถควบคุมรถได้ดี ไม่เสียหลักลื่นไถลไม่เฉี่ยวหรือชนสิ่งกีดขวางหรือขอบทาง(ค)เครื่องยนต์ต้องไม่ดับในขณะขับรถข้อ ๓๐ ผู้เข้ารับการทดสอบต้องปฏิบัติให้ถูกต้องครบถ้วน ตามที่กำหนดไว้ในข้อ ๒๗ ข้อ ๒๘ และข้อ ๒๙ แล้วแต่กรณีจึงจะถือว่าผ่านการทดสอบให้แจ้งผลการทดสอบขับรถทันทีเมื่อเสร็จสิ้นการทดสอบกรณีผู้เข้ารับการทดสอบไม่ผ่านการทดสอบในท่าใดให้ทดสอบแก้ตัวใหม่เฉพาะท่าที่ไม่ผ่านเมื่อพ้นกำหนด ๓ วัน นับแต่วันที่ทดสอบไม่ผ่านแต่ไม่เกิน ๙๐ วัน เว้นแต่มีเหตุอันสมควรให้นายทะเบียนมีอำนาจพิจารณาให้ทดสอบแก้ตัวก่อนระยะเวลาที่กำหนดได้เป็นการเฉพาะรายแล้วแต่กรณี และหากพ้นกำหนด ๙๐ วัน นับแต่วันที่ทดสอบไม่ผ่านครั้งแรกต้องยื่นคำขอรับใบอนุญาตขับรถใหม่ข้อ ๓๑ ผู้ขอดำเนินการเกี่ยวกับใบอนุญาตขับรถซึ่งมีหลักฐานดังที่ระบุในภาคผนวก๒ ถือว่าได้ผ่านการทดสอบความรู้ความสามารถในการขับรถและความรู้ในข้อบังคับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบกและการทดสอบสมรรถภาพของร่างกายหรือผ่านการทดสอบบางรายการตามที่กำหนดในระเบียบนี้หมวด๔คณะกรรมการดำเนินการทดสอบ ข้อ ๓๒ให้ผู้อำนวยการสำนักมาตรฐานงานทะเบียนและภาษีรถผู้อำนวยการสำนักงานขนส่งเขตพื้นที่ หรือขนส่งจังหวัดหรือหัวหน้าสำนักงานขนส่งจังหวัดสาขาแล้วแต่กรณีแต่งตั้งข้าราชการภายในสำนักงานจำนวนไม่น้อยกว่าสองคน เป็นคณะกรรมการดำเนินการทดสอบดังนี้(๑)คณะกรรมการทดสอบสมรรถภาพของร่างกาย ทดสอบข้อเขียนและตรวจข้อสอบ(๒)คณะกรรมการทดสอบขับรถในกรณีที่สำนักงานขนส่งจังหวัดสาขามีเหตุจำเป็น เนื่องจากอัตรากำลังไม่เพียงพอให้แต่งตั้งหรือมอบหมายให้ข้าราชการภายในสำนักงานบุคคลหนึ่งบุคคลใดเพียงคนเดียวเป็นผู้ทดสอบได้ข้อ ๓๓การบันทึกผลการทดสอบและลงนามในแบบบันทึกผลทดสอบให้ดำเนินการ ดังนี้(๑)การทดสอบสมรรถภาพของร่างกาย การทดสอบข้อเขียน และการทดสอบขับรถให้กรรมการหรือผู้ที่ได้รับมอบหมายบันทึกผลการทดสอบและลงนามในแบบบันทึกผลการทดสอบด้วย(๒) การทดสอบขับรถให้กรรมการหรือผู้ที่ได้รับมอบหมายบันทึกผลการทดสอบพร้อมระบุหมายเลขทะเบียนรถที่ใช้ในการทดสอบไว้ในแบบบันทึกผลการทดสอบและลงนามในแบบบันทึกผลการทดสอบทุกท่าด้วยแบบบันทึกผลการทดสอบให้เป็นไปตามที่กำหนดไว้ท้ายระเบียบนี้ประกาศณ วันที่ ๑๗ มิถุนายน พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกพรพิมล/พิมพ์๒๕มีนาคม ๒๕๔๘นวพร/สุนันทา/ตรวจ๒๒เมษายน ๒๕๔๘A+B[๑] รก.๒๕๔๗/๘๑ง/๖๗/๗ตุลาคม ๒๕๔๗